**MATEMATIKA**

1. **MINIMALNI STANDARDI ZNANJA V 1. RAZREDU**

**(iz Učnega načrt za matematiko)**

Učenec:

* prepozna osnovne geometrijske oblike (črte, liki, telesa),
* šteje, bere, zapiše in primerja naravna števila do 20,
* sešteva in odšteva v množici naravnih števil do 10.

1. PISNI DEL IZPITA

Čas: 45 min,

Pripomočki: šablona, svinčnik, barvice

Vsebina:

* Šteje, bere in zapiše naravna števila do 20,
* Določi predhodnik in naslednik danemu številu.
* Sešteva in odšteva v množici naravnih števil v obsegu do 10, vključno s številom 0.
* Reši enostavnejši matematični problem.
* Prepozna in nariše različne črte. Riše prostoročno in z ravnilom. Pri risanju je natančen.
* Prebere prikaz z vrsticami in stolpci.

1. USTNI DEL IZPITA

Čas: 20 min,

Pripomočki: šablona, svinčnik

Vsebina:

* Pozna, poimenuje in nariše osnovne geometrijske like. ***(opiše)***
* Pozna in poimenuje osnovna geometrijska telesa. ***(opiše)***
* Orientira se na ravnini. Opredeli položaj predmeta v prostoru.
* Predstavi podatke s preglednico, stolpci in prikazom z vrsticami.

**SLOVENŠČINA**

1. **MINIMALNI STANDARDI ZNANJA ZA 1. TRIADO**

**(iz Učnega načrt za slovenščino)**

**JEZIK**

**Učenec oz. učenka ima razvito jezikovno, narodno in državljansko zavest**. Pokaže jo tako, da:

* **poimenuje svoj prvi jezik** in predstavi njegove prednosti pred vsemi drugimi jeziki,
* **predstavi položaj slovenščine v Republiki Sloveniji,**
* **predstavi okoliščine za rabo knjižnega jezika.**

**Učenec oz. učenka ima razvito zmožnost pogovarjanja.** Pokaže jo tako, da:

* **smiselno sodeluje v tistih vrstah pogovorov, ki so navedene v tem učnem načrtu,**in
* **pri tem uresničuje načela ustreznega pogovarjanja.**

**Učenec oz. učenka ima razvito zmožnost poslušanja neumetnostnih besedil.** Pokaže jo tako, da:

* **pozorno posluša besedilo,**
* **povzame temo besedila in ustno obnovi besedilo.**

**Učenec oz. učenka ima razvito zmožnost govornega nastopanja**. Pokaže jo tako, da:

* **samostojno govorno nastopi z napovedano temo in besedilno vrsto (predpisano s tem učnim načrtom) ter tvori smiselno in razumljivo besedilo,**
* **govori razločno in čim bolj knjižno.**

**Učenec/učenka ima razvito jezikovno in slogovno zmožnost.**

Poimenovalno zmožnost pokaže tako, da:

* + **poimenuje bitja, predmete, dejanja … na sliki s knjižnimi besedami in besednimi zvezami;**
  + **k danim besedam doda knjižne besede iz istega tematskega polja, knjižne protipomenke, sopomenke, podpomenke in nadpomenke;**
  + **tvori knjižne manjšalnice, ženski par moškemu poimenovanju in obratno ter samostalniške in pridevniške izpeljanke tistih vrst, ki so določene s tem učnim načrtom.**

Skladenjsko zmožnost pokaže tako, da:

* + **v pomensko** in oblikovno ustreznih **povedih predstavi dejanja bitij na sliki;**
  + **v pomensko** in oblikovno ustreznih **povedih predstavi kronološko povezana dejanja – pri tem izrazi njihov čas glede na čas sporočanja in glede na časovno razmerje do drugih dejanj;**
  + **sprašuje po položaju in premikanju bitij ali predmetov na sliki;**
  + **v pomensko** in oblikovno ustreznih **povedih predstavi položaj in premikanje bitij ali predmetov na sliki;**
  + **v pomensko** ustreznih **povedih predstavi stopnjo lastnosti bitij ali predmetov na sliki (stopnje predstavi z opisno in obrazilno stopnjevanimi pridevniki);**
  + **v pomensko** in oblikovno **ustreznih povedih predstavi količino bitij ali predmetov na sliki;**
  + **v povedih uporablja samostalnike v pravilni sklonski obliki, pridevnike v pravilni spolski, številski in sklonski obliki, glagole v pravilni osebni, časovni in naklonski obliki;**

Pravorečno zmožnost pokaže tako, da:

* + **med govornim nastopanjem govori čim bolj knjižno in razločno;**

Pravopisno zmožnost pokaže tako, da:

* + **pravilno piše besede z nekritičnimi glasovi,**
  + **piše predlog ločeno od naslednje besede;**
  + **piše nikalnico ločeno od glagola;**
  + **piše začetek povedi z veliko začetnico;**
  + **pravilno piše slovenska lastna imena bitij;**
  + **pravilno piše svojilne pridevnike, izpeljane iz lastnih imen;**
  + **pravilno piše bližnja in znana slovenska zemljepisna lastna imena;**
  + **pravilno uporablja končna ločila (piko, vprašaj, klicaj);**

Slogovno zmožnost pokaže tako, da:

* + **v svojih besedilih in v besedilih drugih prepozna neustrezne (tj. neknjižne) besede in besedne zveze ter jih zamenja z ustreznejšimi (tj. knjižnimi) sopomenkami;**
  + **ustrezno ogovori osebo in jo vika ali tika;**
  + **uporabi okoliščinam ustrezen izrek oz. ustrezno besedo;**
  + **vrednoti vljudnost danih izrekov in jih po potrebi zamenja z vljudnejšimi;**

**Učenec/učenka ima skladno s cilji iz tega učnega načrta razvito metajezikovno zmožnost.** Pokaže jo tako, da **razume in uporablja jezikoslovne izraze, določene v tem učnem načrtu.**

KNJIŽEVNOST

**Učenec/učenka ima skladno s cilji iz tega učnega načrta razvito zmožnost sprejemanja umetnostnih besedil in zmožnost tvorjenja besedil o umetnostnih besedilih in ob njih (govorjenje)**. **Svoje ugotovitve o umetnostnih besedilih skladno s cilji v tem učnem načrtu predstavi ter vrednoti in utemelji svoje mnenje.**

Zmožnost doživljanja, razumevanja in vrednotenja umetnostnih besedil pokaže tako, da:

* **pove, o čem govori prebrano umetnostno besedilo (podrobno povzame njegovo vsebino);**
* **pove, kdo so glavne književne osebe in kakšna je njihova vloga v besedilu;**
* **pove, kje in kdaj se zgodba dogaja,**

Zmožnost prepoznavanja, doživljanja, razumevanja in vrednotenja proze/pravljice pokaže tako, da:

* **pripoveduje pravljico in pri tem upošteva njene značilnosti;**
* **pripoveduje nadaljevanje;**

Zmožnost predstavljanja književne osebe, vživljanja vanjo, poistovetenja z njo in privzemanja njene vloge pokaže tako, da:

* **sodeluje v skupinski dramatizaciji proznega in pesemskega besedila;**
* **poimenuje izbrano književno osebo;**
* **govorno izrazi domišljijsko predstavo književne osebe;**

Zmožnost doživljanja in razumevanja književnega prostora in časa pokaže tako, da:

* **ubesedi svojo predstavo dogajalnega prostora – pri tem dopolni avtorjev »opis« s svojo domišljijo;**
* **ubesedi svojo domišljijsko predstavo dogajalnega prostora;**
* **prepozna dogajalni čas (nekoč – danes).**

Zmožnost doživljanja in razumevanja dogajanja in teme pokaže tako, da:

* **odgovarja na vprašanja o temi in vsebini;**
* **podrobno obnovi književno dogajanje;**

Zmožnost doživljanja in razumevanja gledališke/lutkovne predstave, radijske igre, risanke pokaže tako, da:

* **sodeluje v igri vlog;**
* **našteje osebe lutkovne/gledališke predstave ter odgovori na vprašanja, kaj se je zgodilo;**
* **po poslušanju radijske igre poimenuje književne osebe ter pove, kakšne so bile osebe; odgovarja na vprašanja, kaj se je zgodilo in zakaj se je kaj zgodilo.**

Učenec/učenka s**kladno s cilji iz tega učnega načrta pridobi literarnovedno znanje.** Pokaže ga tako, da:

* **pozna temeljne literarnovedne izraze, določene s tem učnim načrtom.**

1. PISNI DEL IZPITA

Čas: 45 min,

Pripomočki: svinčnik, barvice

Vsebina:

**JEZIK**

RAZVIJANJE JEZIKOVNE, NARODNE IN DRŽAVLJANSKE ZAVESTI

Učenci in učenke opazujejo, primerjajo, prepoznavajo in poimenujejo oz. opisujejo:

* svoj prvi jezik in svoje razmerje do njega;
* svoje razmerje do slovenščine (če ta ni njihov prvi jezik);
* podobnosti in razlike med slovenskim in tujim jezikom, ki se ga učijo (če se ga učijo).

(OB OGLEDU SLIKOVNEGA MATERIALA, POSLUŠAJO ZGODBICO TER ODGOVORIJO NA UČITELJIČINA VPRAŠANJA.)

* BESEDNO IN NEBESEDNO SPORAZUMEVANJE;
* **Učenec prepozna pomen in tvori smiselna in nazorna nebesedna sporočila. (PREBERE IN NARIŠE PIKTOGRAME)**
* **Pravilno poimenuje bitja/predmete na sliki.**

**(SLIČICO POVEŽE Z USTREZNO BESEDO, POBARVA ENAKI BESEDI)**

**RAZVIJANJE ZMOŽNOSTI POSLUŠANJA (NEUMETNOSTNO BESEDILO )**

Učenci in učenke:

● poslušajo neumetnostno besedilo določene vrste

● pred poslušanjem se pogovarjajo o tem, čemu poslušamo besedila, kako pomembno je poslušanje v vsakdanjem življenju, kaj je potrebno za učinkovito poslušanje, kako se pripravimo na poslušanje, kaj delamo med njim in čemu to delamo;

PO POSLUŠANJU REŠI NALOGE (OBKROŽI, PREČRTA, POBARVA… SLIČICO, KI PREDSTAVLJA PRAVILEN ODGOVOR)

**PROZA**

Učenci in učenke:

• doživljajo interpretativno prebrano pravljico;

• poiščejo podobnosti med književno osebo in seboj, povedo, kako bi ravnali sami, če bi bili v podobnem položaju kot književna oseba;


* **narišejo književno osebo iz svojega besedila;**

1. USTNI DEL IZPITA

Čas: 20 min,

Pripomočki: kar si učenec pripravi za govorni nastop

Vsebina:

* **Samostojno govorno nastopi** z vnaprej pripravljeno temo in besedilno vrsto. Tvori vsebinsko ustrezno, smiselno, povezano, zaokroženo besedilo. Govori glasno, razločno, knjižno, tekoče. Uporablja neverbalno komunikacijo.
* **Doživeto deklamira** na pamet naučeno pesem. **(PESEM, KI IMA NAJMANJ DVE KITICI)**
* **Razume in uporabljajo naslednje izraze:**
* pesem,
* pravljica,
* strip
* naslov,
* pesnik,
* pesnica,
* pisatelj, pisateljica,
* ilustrator, ilustratorka,

( UČITELJICA PRINESE SLIKANICO, PESNIŠKO ZBIRKO IN STRIP.)

* **Smiselno sodeluje v igri vlog**. Upošteva načela vljudnega pogovarjanja. Uporabi ustrezne pozdrave, spoštljive ogovore oseb in ustrezno različico ogovarjanja oseb.

(Z UČITELJICO SI RAZDELITA VLOGI IN SE »POGOVARJATA PO

TELEFONU«)

**ŠPORT**

1. **MINIMALNI STANDARDI ZNANJA ZA 1. TRIADO**

**(iz Učnega načrt za šport)**

* NARAVNE OBLIKE GIBANJA IN IGRE

Učenec sproščeno izvaja naravne oblike gibanja. Varno izvaja enostavne gibalne naloge. Upošteva pravila izbranih elementarnih iger in športnega obnašanja.

* ATLETSKA ABECEDA

Učenec skladno in sproščeno teče. Neprekinjeno hodi in teče pet minut. Na znak steče z visokega štarta. Glede na svoje sposobnosti preskoči določeno višino in razdaljo s sonožnim odrivom z mesta in z enonožnim odrivom s kratkim zaletom. Pravilno vrže žogico ali žvižgača z eno roko z mesta. Soročno vrže žogo izpred prsi v daljino in v cilj. Pozna nekatere osnovne atletske pojme.

* GIMNASTIČNA ABECEDA

Učenec izvaja osnovne gimnastične vaje. Izvede preval naprej in stojo na lopaticah, se plazi in lazi, hodi in skače po ožji površini (klop), s pomočjo (učitelja, dvignjenega odrivnega mesta) naskoči v oporo klečno ali čepno na nižjo skrinjo, pleza po letveniku, zviralniku in poševni klopi, preskakuje kolebnico. Upošteva izraze, povezane s položaji telesa in smerjo gibanja v prostoru.

* PLESNE IGRE

Učenec se ritmično giblje na mestu in v prostoru ob glasbeni spremljavi. Pozna rajalne igre, zapleše tri otroške in tri preproste ljudske plese. Ob spodbudah učitelja gibalno ustvarja na različne teme.

* IGRE Z ŽOGO

Učenec z roko, nogo ali palico vodi in podaja žogo. Z obema rokama lovi in z nogo ustavlja žogo. Z roko/rokama, nogo, palico ali loparjem zadeva mirujoče cilje. Odbija balon. Vključuje se v izbrane elementarne in male moštvene igre z žogo in upošteva njihova pravila.

* PLAVALNA ABECEDA

Učenec je prilagojen na vodo in preplava 15 metrov. Na kopališču upošteva varnostna in higienska pravila.

* POHODNIŠTVO

Učenec je sposoben hoditi tri ure z daljšimi postanki. Pozna osnovno pohodniško opremo in pravila varne hoje.

* UGOTAVLJANJE IN SPREMLJANJE GIBALNIH SPOSOBNOSTI TER TELESNIH ZNAČILNOSTI

Učenec dosega v gibalnih sposobnostih dosežke, prilagojene individualno postavljenim ciljem. Pozna osnovne merske enote.

USTNI DEL IZPITA

Čas: 20 min,

Pripomočki: /

**LIKOVNA UMETNOST**

1. **MINIMALNI STANDARDI ZNANJA ZA 1. RAZRED**

**(iz Učnega načrt za likovno umetnost)**

* se spontano in doživeto likovno izraža;
* izkazuje sposobnost opazovanja, domišljije in spomina ter v likovni izdelek vnaša podrobnosti;
* uporabi obravnavane likovne materiale in orodja;

Pozna pojme:

OBLIKOVANJE NA PLOSKVI – RISANJE: točka – pika, linija – črta, risanje, risba, risarska podlaga, risarski materiali, risarski pripomočki,

OBLIKOVANJE NA PLOSKVI – SLIKANJE: barva, ploskev, mešanje barv, svetle in temne barve, slikanje, slika, slikar, slikarska podlaga, slikarski materiali, slikarski pripomočki

OBLIKOVANJE NA PLOSKVI – GRAFIKA: odtis,

OBLIKOVANJE V TRIDIMENZIONALNEM PROSTORU – KIPARSTVO: gnetenje, valjanje, odvzemanje in dodajanje materiala, kiparstvo, kip, kipar, kiparski material, kiparski pripomočki

OBLIKOVANJE V TRIDIMENZIONALNEM PROSTORU – ARHITEKTURA: prostor, v katerem živimo, znotraj, zunaj, sestavni deli prostora: tla, stene, strop, gibanje v prostoru: spredaj, zadaj, naprej, nazaj, desno, levo, poševno, ravno

USTNI DEL IZPITA

Čas: 20 min,

Pripomočki: 2 LIKOVNI NALOGI (poljuben motiv): - risba

-slika

Na dan izpita učenec/učenka prinese izdelke na vpogled, ob katerih poteka pogovor z odgovori na vprašanja (poznavaje zgoraj navedenih pojmov).

GLASBENA UMETNOST

1. **MINIMALNI STANDARDI ZNANJA ZA 1. TRIADO**

**(iz Učnega načrt za glasbeno umetnost)**

Učenec:

* poje repertoar ljudskih, umetnih, domačih ter tujih pesmi,
* posnema ritmične in melodične vzorce,
* igra na glasbila preproste spremljave ter krajše glasbene vzorce,
* ustvarjalno izraža glasbena doživetja in predstave v likovni, besedni in gibalni komunikaciji,
* pri izvajanju upošteva elemente interpretacije,
* razvija glasbeno mišljenje in analitično zaznava odnose v lastnostih tona kot glasnejši – tišji, višji – nižji, daljši – krajši,
* doživljajsko in zbrano posluša krajše glasbene vsebine,
* v svoje petje uvaja elemente zdravega petja,
* razvija občutljivost za zdravo zvočno okolje,
* razume in uporablja glasbene pojme,
* se vključuje v glasbene dejavnosti v šolskem in zunajšolskem okolju.

USTNI DEL IZPITA

Čas: 20 min,

Pripomočki: /

**SPOZNAVANJE OKOLJA**

1. **MINIMALNI STANDARDI ZNANJA ZA 1. TRIADO**

**(iz Učnega načrt za spoznavanje okolja)**

Učenec:

* meri čas, ustrezno uporablja koledar (dan, teden, mesec, leto)
* pozna pomen dediščine,
* zna časovno opredeliti dogodke in pojave,
* pozna, skicira in uporablja preproste zemljevide,
* se orientira v svojem okolju, v okolici šole, v naravi,
* z nekaj stavki opiše značilnosti domače pokrajine in življenje ljudi v tej pokrajini ter spreminjanje okolja,
* loči različne tipe naselij,
* pozna glavne smeri neba,
* pozna nekaj lastnosti teles in snovi ter razlike in podobnosti med njimi,
* prepozna in opiše spreminjanje lastnosti teles in snovi,
* pozna osnovne oznake za nevarne lastnosti snovi,
* pozna nekatere lastnosti zraka in razume, da brez zraka ni življenja,
* izdela preprost tehnični izdelek,
* izvede dejavnosti in napoveduje gibanje teles v vodi, zraku in po različnih površinah,
* ve, da na gibanje lahko vplivamo,
* pozna in opiše vremenske pojave,
* pozna nekaj lastnosti svetlobe,
* pozna čutilo za vid,
* pozna nekaj lastnosti zvoka,
* pozna čutilo za zvok,
* opiše kaj živa bitja potrebujejo za življenje,
* opiše živa bitja in njihova življenjska okolja,
* opiše, kako ljudje živijo, rastejo, se hranijo, premikajo in uporabljajo čutila,
* ve, da se živa bitja po smrti razgradijo,
* ve, da živa bitja iz okolja nekaj sprejemajo, predelujejo in v okolje oddajajo,
* razume pomen zdravja za človeka in načine ohranjanja zdravja,
* predstavi razmišljanje o tem, zakaj je znanje pomembno,
* zna poiskati vire znanja,
* predstavi sebe, svoje bližnje in svoj dom,
* prepozna nevarne situacije in ve, kje najde pomoč,
* pozna poseben pomen različnih praznovanj,
* ve, da živi v Sloveniji in da je Slovenija članica EU,
* pozna državne simbole Slovenije,
* ve, da v Sloveniji živijo Slovenci in pripadniki drugih narodov,
* pozna in razlikuje med osnovnimi vrednostmi denarja,
* pozna in razume pasti potrošništva,
* pozna različne oblike družin in sorodstvene odnose v ožji in širši družini,
* spoštljivo ravna do sebe in drugih,
* razume pomen dolžnosti in pravic ter ravna skladno z njimi,
* pozna razliko med tem, kar moramo in smemo delati (poklic, hobi),
* opiše nujnost sodelovanja med ljudmi in razume, da človek ne more živeti sam,
* opiše ustrezno ravnanje v različnih situacijah v družbi in tako tudi ravna,
* prepozna različne vrste nasilja in ve, kako in koga prositi za pomoč, če jo potrebuje,
* pozna dejavnike varnosti v prometu in se po njih ravna,
* pozna pravila za pešce in obnašanje kolesarjev v prometu,
* ve, da moramo varovati naravno okolje,
* ve, kako lahko sam prispeva k urejenemu videzu okolice,
* zna ustrezno ravnati z odpadki,
* pozna nekatere onesnaževalce voda, zraka in tal v svoji okolici,
* opazuje telesa, snovi, živa bitja in pojave,
* primerja fotografije, kratka besedila, razlikuje med dejstvi, podatke zapisuje na različne načine,
* uporablja preproste pripomočke, izvede poskus, opazuje in razlaga opazovanja,
* svoje delo predstavi in poroča.

Vsebine: Moja preteklost, Življenje ljudi v preteklosti, Časovni potek in zaporedje dogodkov, Teden, Orientacija v prostoru, Domači kraj, Predmet in snov, Lastnosti predmetov in snovi, Osnovne skupine nevarnih snovi, Trdne snovi (sipke snovi in snovi v kosu), tekočine, Spreminjanje oblike snovi (gradiv), Iz snovi izdelujemo uporabne predmete (letalo, vrtopir (majhen helikopter oziroma propeler), vetrokaz, košarica, papirna kapa, kozarec, glineni lonček idr.), Gradiva, orodja, postopki, Gibanje, Spreminjanje gibanja (pospeševanje, zaviranje), Vremenska stanja (sončno, oblačno, deževno, vetrovno ipd.), Vremenski koledar, Živa in neživa narava, Okolje in živa bitja, Raznovrstnost živega, Rastline in živali, Pogoji za življenje živali (hrana, voda in rudninske snovi, zrak, prostor), Pogoji za življenje rastlin (svetloba, voda in rudninske snovi), Pogoji za zdravo življenje in rast (prehrana, gibanje, počitek, higiena), Človeško telo (zunanji deli), Človek – posameznik kot enkratno in neponovljivo bitje, (Moja) čustva, (Moje) socialne spretnosti, Različnost družin, družinski člani, Šola, Organiziranost šole, Prazniki doma in po svetu (osebni, lokalni, državni, verski, mednarodni), Pravila družbenega življenja (dolžnosti in pravice posameznika, ustrezna ravnanja), Sporazumevanje med ljudmi, Delo in prostočasne dejavnosti, Varnost in nasilje (besedno, psihično, fizično), Pravila obnašanja v prometu in prevoznih sredstvih, Varna pot v šolo, Osnovni prometni znaki v okolici šole, Pomen vidnosti v prometu v različnih vremenskih razmerah, Prometna sredstva, Model prometa v okolici šole (gradnja s sestavljanko), Okolje, naravno in grajeno okolje, Onesnaževanje okolja, Opazovanje, urejanje, razvrščanje, prirejanje, štetje, merjenje, napovedovanje, povezovanje, sklepanje, skiciranje, Tabela, časovni trak

USTNI DEL IZPITA

Čas: 20 – 30 min,

Pripomočki: /

**TUJ JEZIK ANGLEŠČINA**

Izpit bo sestavljen iz pisnega in ustnega dela. Pisni del se bo osredotočal na poslušanje in slušno razumevanje (naloge obkroževanja, povezovanja ipd.). Pri ustnem delu pa bom preverjala znanje s področja govornega sporočanja in sporazumevanja.

Preverjala bom minimalne standarde, ki so določeni v UN za angleščino, 1. razred. To so:

* prepozna, da je besedilo v tujem jeziku (prepozna ciljni tuji jezik med drugimi jeziki);
* razume pogosto rabljena in z gestami oz. mimiko podprta navodila za delo v razredu;
* razume izbrane podatke in nekatere podrobnosti (besed, besednih zvez, fraz) v govorjenih besedilih z znano tematiko na podlagi vidnih in drugih opor;
* prepozna nekatere okoliščine sporazumevanja in jasno izražena čustva govorcev;
* poimenuje konkretni svet okoli sebe (stvari, osebe, dejanja, lastnosti, živali, predmete, kraje itn.);
* se sporazumeva po vzorcih in z uporabo enostavnih besednih zvez: pritrjuje in zanika, izraža počutje, zahvalo, voščila in dobre želje, vljudnostne fraze, pozdravlja in navezuje stik, se opravičuje, poslavlja, telefonira, uresničuje svoje interese idr.;
* poizveduje in odgovarja na preprosta vprašanja (z učiteljem in sošolci);
* preprosto izvirno/avtentično besedilo v ciljnem jeziku po lastnem izboru (npr. pesmi, izštevanke) interpretira na svoj način.

Ocenjevala bom vsebine, določene po letni pripravi. To so:

* kdo sem jaz;
* šola;
* živali;
* igrače;
* družina;
* deli telesa;
* hrana;
* poletje;
* noč čarovnic;
* božič;
* velika noč.

**ITALIJANŠČINA kot drugi jezik**

1. **POTEK OCENJEVANJA**

Ocenjevanje poteka na pisni in ustni način. Pisni del traja 45 minut, ustni pa največ 30 minut.

**2. UČNE VSEBINE in CILJI po tematskih sklopih**

|  |  |
| --- | --- |
| 1. **PREDSTAVITEV**   Cilji:   * Predstaviti se (ime) * Pozdraviti in se zahvaliti | 1. **BARVE**   Cilji:   * Poimenovati barve * Povedati svojo najljubšo bravo *(v celi povedi)* |
| 1. **ŠTEVILA**   Cilji:   * Šteti do 10 * Poimenovati števila do 10 | 1. **ŠOLSKE POTREBŠČINE IN PREDMETI**   Cilji:   * Poimenovati šolske potrebščine * Poimenovati predmete v razredu *(miza, stol, tabla, vrata, okno)* * Razumeti navodila pri pouku |
| 1. **ŽIVALI**   Cilji:   * Prepoznati in poimenovati živali *(na kmetiji, v gozdu, v živalskem vrtu)* * Opisati velikost živali *(velika ali majhna žival)* | 1. **NARAVA**   Cilji:   * Poimenovati letne čase * Opisati vreme * Zapeti pesem (*Ci vuole un fiore)* |
| 1. **HRANA**   Cilji:   * Poimenovati sadje in zelenjavo * Poimenovati hrano in pijačo * Povedati kaj rad je in česa ne | 1. **POČUTJE**   Cilji:   * Opisati svoje počutje in počutje drugih |

1. **KRITERIJI OCENJEVANJA**

|  |  |
| --- | --- |
| **OPISNA OCENA** | **UČNI CILJI** |
| **Učenka/učenec DOSEGA CILJE** | Učenka/učenec dosega minimalne in temeljne standarde znanja, določene v učnem načrtu. Samostojno, jasno in natančno odgovarja na vprašanja. Samostojno in pravilno izvaja naloge. Snov dobro razume. Pozna tudi podrobnosti. Uporablja ustrezne izraze. Navaja svoje primere. Znanje zna povezati s prej naučenim in praktično uporabiti. Napake so redke, ob opozorilu jih takoj popravi. |
| **Učenka/učenec DELNO DOSEGA CILJE** | Učenka/učenec dosega minimalne standarde znanja, določene v učnem načrtu, in nekaj temeljnih standardov znanja. Pozna snov, ne razume pa je povsem dobro. Na vprašanja odgovarja delno samostojno, z nekaj napakami. Vsebine obnavlja, prepoznava in našteva pojme, težave pa ima pri povezovanju dejstev in uporabi znanja. Ne pozna podrobnosti. Naloge izvaja delno samostojno in delno pravilno. Večkrat potrebuje učiteljevo usmerjanje, podvprašanja, pomoč slikovnega gradiva. Deloma uporablja ustrezne izraze. |
| **Učenka/učenec NE DOSEGA CILJEV\*** | Učenka/učenec ne dosega minimalnih in temeljnih standardov znanja, določenih v učnem načrtu. Snovi ne zna obnoviti in je ne razume. Na vprašanja kljub učiteljevem vodenju in pomoči ne odgovori ali odgovori z veliko napakami. Odgovori so nepovezani, zamenjuje pojme, primeri so neustrezni. Naloge izvaja ob pomoči, z veliko napakami. Ne pozna ustreznih izrazov. |

|  |  |  |
| --- | --- | --- |
| **Višja raven** | **Temeljna raven** | **Minimalna raven** |
| Učenka/učenec razume temeljno vsebino besedila.  Pove osnovne podatke o sebi in osebah. Pri deklamiranju in petju pesmi jasno izgovarja in pravilno naglašuje besede. V igri vlog preoblikuje posamezne povedi. S preprostimi lastnostmi opiše predmet, osebo, žival ali pojav. Prosi za dodatno pojasnilo, vpraša za dovoljenje. V pogovoru o znani vsebini uporablja besedne zveze ali stavčne povedi. Razume vsa navodila pri pouku in se po njih ravna | Učenka/učenec razume temeljno vsebino besedila, pomembne besede in besedne zveze. Pove nekaj podatkov o sebi. Pri deklamiranju in petju pesmi besede jasno izgovarja. V igri vlog ponavlja posamezne besedne zveze in povedi. Navede nekaj lastnosti predmetov, oseb, živali ali pojavov. Vošči, čestita, povabi. V pogovoru o znani vsebini sodeluje nebesedno ali s posamezno besedo. Razume pogosta navodila pri pouku. | Učenka/učenec razume temeljno vsebino besedila in pomembne besede. Pove le nekaj podatkov o sebi. Pri deklamiranju in petju pesmi besede še razumljivo izgovarja. V igri vlog se odziva s posamezno besedo, gibom in mimiko. Poimenuje predmete, osebe živali in pojave. Pozdravi, odzdravi, se zahvali in opraviči. V pogovoru o znani vsebini sodeluje nebesedno, s pritrjevanjem in zanikanjem.  Razume le osnovna in najbolj pogosta navodila pri pouku. |

1. **MINIMALNI STANDARDI ZNANJA**

Za pridobitev pozitivne ocene je potrebno doseganje minimalnih standardov znanja.

|  |  |
| --- | --- |
| **SPORAZUMEVALNA ZMOŽNOST** | **OPIS MINIMALNEGA STANDARDA OB KONCU 1. RAZREDA** |
| **Sprejemanje poslušanih in govorjenih besedil** | Učenka/učenec prepozna, da je besedilo v drugem jeziku. Razbere temo in splošno sporočilo besedila, ki se navezuje na obravnavani učni sklop, če govorec izgovarja počasi in razločno, po potrebi posamezne besede in besedne zveze ponovi in jih ponazori z nebesednimi izraznimi sredstvi. Na podlagi intonacije prepozna trditev, zanikanje, vprašanje, ukaz. Razume osnovna in najbolj pogosta navodila pri pouku. |
| **Govorno sporočanje** | Učenka/učenec najpogostejšega besedišča in pojmov še ne uporablja zanesljivo, vendar jih prepozna. Občasno sodeluje deklamira ali zapoje različna zelo kratka in preprosta besedila, ki jih deloma pozna in ki so podprta s ponazorili (slika, glasba, gib). Posamezne besede in besedne zveze dopolnjuje z nebesednimi izraznimi sredstvi (gib, slika). |
| **Govorno sporazumevanje** | Učenka/učenec pritrjuje, zanika, izraža počutje, zahvalo, voščila, vljudnostne fraze. Na spodbude sogovorca se odzovejo s posamezno besedo ali besedno zvezo, nebesedno ali s pomočjo materinščine. |